जसोदाबेन मोदी
जशोदाबेन नरेन्द्रभाई मोदी (विवाहपूर्व चिमनलाल मोदी; जन्म 1952) एक सेवानिवृत्त भारतीय शिक्षिका और भारत के प्रधानमंत्री नरेन्द्र मोदी की पत्नी हैं। उनके परिवारों ने उनका विवाह वड़नगर में पारम्परिक तरीके से करवाया। उनका विवाह 1968 में हुआ। यह विवाह वर्ष 2014 तक आधिकारिक रूप से पहचान में नहीं आया। जसोदाबेन ने हमेशा अपना परिचय नरेन्द्र मोदी की पत्नी के रूप में दिया। उन्होंने अपनी शिक्षा पूर्ण की और शिक्षिका के रूप में अपना जीवन चुना।